PATVIRTINTA

Šiaulių rajono savivaldybės

Kultūros centro

direktoriaus 2018 m. sausio 22d.

įsakymu Nr. V-3

DISKOTEKŲ ORGANIZAVIMO ŠIAULIŲ RAJONO SAVIVALDYBĖS KULTŪROS CENTRE

TVARKOS APRAŠAS

1. BENDROSIOS NUOSTATOS

1. Šiaulių rajono savivaldybės kultūros centro diskotekų organizavimo

tvarkos aprašas (toliau – aprašas) nustato diskotekų „Šėlsmas“ organizavimo tvarką Kuršėnų kultūros centre (Ventos g. 11A).

2. Diskotekos organizuojamos diskotekų salėje.

3. Diskotekos laikas: balandžio-rugsėjo mėnesiais 20.00-23.00 val, spalio-kovo mėnesiais 19.00-22.00 val.

4. Bilieto kaina: pirmoji valanda – 1 Eur, kitos valandos – 1,50 EUR. Bilietas įsigyjamas ŠRSKC kasoje.

5. Diskotekos vyksta pagal „... MĖNESIO KULTŪRINIŲ RENGINIŲ ŠIAULIŲ RAJONE“ planą .

6. Su diskotekos „Šėlsmas“ organizavimo tvarka, data, akcijomis, konkursais ir kt. susijusi informacija skelbiama ŠRSKC interneto puslapyje [www.kursenukultura.lt](http://www.kursenukultura.lt) bei Šiaulių rajono savivaldybės kultūros centro facebook puslapyje.

1. DALYVAVIMO DISKOTEKOJE TVARKA

7. Įeidami į diskotekos vietos vidaus erdvę lankytojai kontrolierei turi pateikti kasoje įsigytą bilietą ir asmens amžių liudijantį dokumentą (mokinio pažymėjimą, asmens kortelę ar kt.);

8. Į diskoteką „Šėlsmas“ lankytojai įleidžiami nuo 14 metų;

9. Jaunesniems asmenims, bandžiusiems patekti į diskoteką, pinigai už bilietus negrąžinami;

10. Į diskoteką lankytojai įleidžiami nuo 19.00 val. iki 22.00 val. arba nuo 20.00-23.00 val pagal metų laikus.

11. ŠRSKC mėgėjų meno kolektyvų nariai į progines diskotekas ŠRSKC administracijos sprendimu gali būti įleidžiami nemokamai.

12. Prieš diskoteką ŠRSKC administracija informuoja kontrolierę, kurie lankytojai dalyvaus diskotekoje nemokamai.

13. Į diskoteką neįleidžiami agresyvūs, neblaivūs, apsvaigę nuo narkotinių ar toksinių

medžiagų, turintys ketinimų piktybiškai pažeisti viešąją tvarką asmenys.

14. Diskotekos metu draudžiama:

14.1. šokti su viršutiniais lauko drabužiais (striukėmis, paltais ir kt.). Jie paliekami

rūbinėje;

14.2. įsinešti alkoholinius gėrimus, toksines medžiagas, maistą;

14.3. įsinešti šaunamuosius, šaltuosius ginklus, dujų balionėlius bei kitus grėsmę

gyvybei ar žmonių saugumui keliančius daiktus;

1. DISKOTEKOS ORGANIZAVIMO IR VYKIMO TVARKA

15. Apie organizuojamos diskotekos „Šėlsmas“ datą kaskart informuojamas Šiaulių miesto ir rajono policijos komisariato Kuršėnų teritoriją aptarnaujantis grupės vyriausiasis tyrėjas, prašant sustiprinto dėmesio ŠRSKC lauko ir vidaus erdvėse diskotekų metu.

16. Diskotekos metu dirba:

16.1. už diskotekos organizavimą, turinį, viešinimą ir tvarką atsako IT specialistas, diskotekos metu dirbantis tam skirtoje patalpoje;

16.2. už bilietų platinimą pagal bendrą bilietų tvarką atsako bilietų platintoja, diskotekos metu dirbanti ŠRSKC kasoje;

16.3. už bilietų kontrolę ir bendrą tvarką renginio metu atsako kontrolierė, dirbanti pirmo aukšto fojė ir nuolat prižiūrinti kitas diskotekos salės erdves;

16.4. už rūbinės darbą ir bendrą tvarką atsako rūbininkė, dirbanti diskotekų salės rūbinėje ir I aukšto fojė;

16.5. renginio metu bendrą tvarką palaikyti padeda ŠRSKC budėtojas, diskotekos metu prižiūrintis ŠRSKC vidaus ir lauko erdves;

17. Siekiant užtikrinti bendrą tvarką ir viešumą diskotekos metu leidžiama savanoriams – tėvų/globėjų ar partneriškų įstaigų atstovams dalyvauti diskotekoje nemokamai iš anksto suderinus su ŠRSKC administracija.

18. Likus pusei valandos iki 22.00 val, diskotekos vedėjas informuoja nepilnamečius, kad jie turi apleisti ŠRSKC patalpas bei už jų grįžimą namo ŠRSKC neatsako.

19. Apie iškilusius incidentus darbuotojai nedelsiant informuoja atitinkamas tarnybas ir ŠRSKC administraciją.

20. Diskotekos vedėjas diskoteką gali baigti anksčiau laiko, jeigu pastebėjo piktybiškai niokojant

ŠRSKC patalpas, inventorių, naudojant/vartojant vieną iš draudžiamų įsinešti daiktų ar kitaip

pažeidinėjant viešąją tvarką.

21. Diskotekai pasibaigus anksčiau laiko, pinigai už įsigytus bilietus negrąžinami.

22. Asmenys, sugadinę inventorių bei padarę žalą ŠRSKC, atlygina įvertinus padarytus nuostolius.

VI. BAIGIAMOSIOS NUOSTATOS

23. Diskotekų „Šėlsmas“ organizavimo tvarkos aprašas tvirtinamas ŠRSKC direktoriaus įsakymu.

24. Tvarkos aprašo pakeitimus ir/ar papildymus gali inicijuoti ŠRSKC administracija,

ŠRSKC taryba bei kt. suinteresuoti asmenys.

25. Tvarkos aprašas keičiamas/papildomas ar nustoja galioti ŠRSKC direktoriaus įsakymu.